Diari Oficial de la Generalitat Valenciana


Sumari del DOGV 4640, del 28-11-2003 (2003/12464)

Informació pública de la proposta de programa per al desenvolupament de l'actuació integrada en sòl urbà de l'actuació aïllada A1, del Pla General d'Ordenació Urbana d'Ibi.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4640

Data del DOGV
:   28-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12900


Organisme emissor
:   Ajuntament d'Ibi

Tipus de document
:   Anunci

Informació pública de la proposta de programa per al desenvolupament de l'actuació integrada en sòl urbà de l'actuació aïllada A1, del Pla General d'Ordenació Urbana d'Ibi. [2003/M12348]
  
En compliment de la Resolució del tinent d'alcalde delegat de l'Àrea d'Urbanisme, Obres i Servicis Públics, de data 6 de novembre de 2001, se sotmet a informació pública la proposta de programa per al desenvolupament de l'actuació integrada en sòl urbà de l'actuació aïllada A1, del Pla General d'Ordenació Urbana d'Ibi, el text íntegre de la qual és el següent:
  
«Examinada la proposta de programa per al desenvolupament d'actuació integrada en sòl urbà de la unitat d'execució A1 modificada del Pla General d'Ordenació Urbana d'Ibi, presentada per la mercantil Promociones Pedro García Huertas, SL, per al desenvolupament de l'actuació aïllada A1 configurada per l'illa delimitada pels carrers de Payá Hermanos, Santa Rita, Plaça de Bous i Concepció.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i en ús de les atribucions delegades per Decret de l'Alcaldia de data 19 de juny de 2003, resolc:
  
Primer
  
Sotmetre a informació pública l'alternativa tècnica de proposta de programa, promogut per Promociones Pedro García Huertas, SL.
  
Segon
  
La informació pública s'anunciarà mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. La dita informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant 20 dies, comptats des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, i la dita pròrroga s'anunciarà al tauler d'anuncis de l'Ajuntament i es comunicarà als qui per desconéixer-la, presenten pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé
  
L'expedient podrà consultar-se en el Departament d'Urbanisme, siti al carrer de les Eres, número 63, d'esta localitat, els dies laborables, de 09.00 a 14.00 hores.
  
Seté
  
Concloses les anteriors operacions i una vegada emés l'oportú informe tècnic l'Ajuntament en Ple podrà aprovar un programa definint els seus continguts, per elecció d'una alternativa tècnica i una proposició d'entre les presentades, amb les modificacions parcials que estime oportunes. Podrà en el mateix acte adjudicar, motivadament, l'execució del programa aprovat a favor de qui haguera formulat la proposició juridicoeconòmica i assumit l'alternativa tècnica més adequada per a executar l'actuació.»
  
Cosa que es fa pública als efectes del que disposa l'article 46.3 de la Llei 6/1994, de 15 de novembre, Reguladora de l'Activitat Urbanística.